Ջովանի Լո Չելսո

**Ջովանի Լո Սելսո** (, ), արգենտինացի պրոֆեսիոնալ ֆուտբոլիստ։ Ներկայումս Ռեալ Բետիսից վարձավճարով հանդես է գալիս Տոտենհեմ Հոտսպուրի և Արգենտինայի ազգային հավաքականի կազմում։ Խաղում է կենտրոնական կիսապաշտպանի դիրքում։

## Ակումբային կարիերա
### Ռոսարիո Սենտրալ
Լո Չելսոն Ռոսարիո Սենտրալի ակադեմիայի սան է։ Իր պրոֆեսիոնալ դեբյուտը նշեց 2015 թվականի հուլիսի 19-ին՝ փոխարինման մտնելով Վելես Սարսֆիլդի դեմ խաղում։ Առաջին հանդիպումը Լիբերտադորեսի գավաթում անցկացրեց 2016 թվականի փետրվարի 25-ին՝ խմբային փուլի Նասիոնալի դեմ խաղում։ Իր առաջին գոլը պրոֆեսիոնալ կարիերայում խփեց փետրվարի 28-ին՝ Կոլոնի դեմ խաղում՝ այս խաղում տալով նաև գոլային փոխանցում։ Հոկտեմբերի 15-ին արգենտինացին հեռացվեց խաղադաշտից Էստուդիանտեսի դեմ խաղում՝ ստանալով երկրորդ դեղին քարտը հանդիպման 72-րդ րոպեին։ Ռոսարիո Սենտրալի կազմում Լո Չելսոն անցկացրեց 45 հանդիպում՝ դառնալով 3 գոլի և 11 գոլային փոխանցման հեղինակ։

### Պարի Սեն-Ժերմեն
2016 թվականի հուլիսի 26-ին Լո Չելսոն 5 տարվա պայմանագիր կնքեց Պարի Սեն-Ժերմենի հետ՝ մինչև դեկտեմբերի 31-ը վարձավճարով վերադառնալով Ռոսարիո Սենտրալ։ Իր դեբյուտը ՊՍԺ-ի կազմում նշեց 2017 թվականի ապրիլի 5-ին՝ փոխարինելով Ադրիան Ռաբիոտին Ֆրանսիայի գավաթի Ավրանշի դեմ խաղում։ Առաջին հանդիպումը Լիգա 1-ում անցկացրեց ապրիլի 22-ին՝ Մոնպելիեի դեմ խաղում։ Իր առաջին մրցաշրջանում Լո Չելսոն անցկացրեց ընդամենը 5 հանդիպում՝ դառնալով 2 գոլային փոխանցման հեղինակ։

Առաջին հանդիպումը եվրոպական առանություններում Լո Չելսոն անցկացրեց 2017 թվականի սեպտեմբերի 12-ին՝ փոխարինելով Կիլիան Մբապպեին Չեմպիոնների Լիգայի խմբային փուլի Սելտիկի դեմ խաղում։ Իր առաջին գոլը ՊՍԺ-ի կազմում խփեց 2018 թվականի փետրվարի 3-ին՝ Լիլի դեմ խաղում։ Ապրիլի 15-ին Լո Չելսոն 2 գոլի և 1 գոլային փոխանցման հեղինակ դարձավ Մոնակոյի դեմ խաղում։ Ապրիլի 22-ին արգենտինացին խփեց Բորդոյի դեմ հանդիպման միակ գնդակը։ Մարտի 31-ին Լո Չելսոն փոխարինեց Մարկո Վեռատտիին Ֆրանսիայի լիգայի գավաթի եզրափակչի Մոնակոյի դեմ խաղում՝ օգնելով իր թիմին հաղթել 3-0 հաշվով և նվաճել գավաթը։ Մայիսի 18-ին նա գոլ խփեց Ֆրանսիայի գավաթի եզրափակչում՝ Լես Հերբյեի դեմ խաղում, իսկ ՊՍԺ-ն հաղթեց 2-0 հաշվով և նվաճեց գավաթը։ Պարի Սեն-Ժերմենի կազմում Լո Չելսոն անցկացրեց 54 հանդիպում՝ դառնալով 6 գոլի ու 9 գոլային փոխանցման հեղինակ և թիմի հետ հաղթելով նաև Ֆրանսիայի առաջնությունը։

### Ռեալ Բետիս
2018 թվականի օգոստոսի 31-ին Լո Չելսոն 1 տարվա վարձավճարով միացավ Ռեալ Բետիսին։ Իր դեբյուտը ակումբի կազմում նշեց սեպտեմբերի 15-ին՝ փոխարինման մտնելով Վալենսիայի դեմ խաղում։ Իր առաջին գոլը խփեց հոկտեմբերի 4-ին՝ Եվրոպայի Լիգայի խմբային փուլի Դյուդելանժի դեմ խաղում։ Հոկտեմբերի 25-ին Լո Չելսոն գոլի և գոլային փոխանցման հեղինակ դարձավ Եվրոպայի Լիգայի խմբային փուլի Միլանի դեմ խաղում՝ 2-1 հաշվով հաղթանակ պարգևելով Բետիսին։ Լա Լիգայում առաջին գոլը խփեց նոյեմբերի 11-ին՝ Բարսելոնայի դեմ խաղում։ 2019 թվականի հունվարի 17-ին Լո Չելսոն հեռացվեց խաղադաշտից Իսպանիայի գավաթի Ռեալ Սոսիեդադի դեմ խաղում՝ ստանալով երկրորդ դեղին քարտը հանդիպման 90-րդ րոպեին։ Ապրիլի 7-ին արգենտինացին դուբլ ձևակերպեց Վիլյառեալի դեմ խաղում՝ օգնելով իր թիմին հաղթել 2-1 հաշվով։ Ապրիլի 16-ին Բետիսը գնեց Լո Չելսոյի լրիվ տրանսֆերը՝ ֆուտբոլիստի հետ կնքելով 4 տարվա պայմանագիր։ Ակումբի կազմում նա անցկացրեց 45 հանդիպում՝ դառնալով 16 գոլի և 6 գոլային փոխանցման հեղինակ։

### Տոտենհեմ Հոտսպուր
2019 թվականի օգոստոսի 8-ին Լո Չելսոն վարձավճարով տեղափոխվեց Տոտենհեմ Հոտսպուր։ Իր դեբյուտը Պրեմիեր Լիգայում նշեց օգոստոսի 17-ին՝ փոխարինելով Էրիկ Լամելային Մանչեսթեր Սիթիի դեմ խաղում։

## Միջազգային կարիերա
Արգենտինայի մինչև 23 տարեկանների հավաքականի կազմում Լո Չելսոն 2016 թվականին մասնակցեց ամառային Օլիմպիական խաղերին։ Արգենտինայի ազգային հավաքականում իր դեբյուտը նշեց 2017 թվականի նոյեմբերի 11-ին՝ փոխարինելով Ալեխանդրո Գոմեսին Ռուսաստանի դեմ ընկերական խաղում։ 2018 թվականի հունիսին Լո Չելսոն ընդգրկվեց Արգենտինայի՝ աշխարհի առաջնության համար վերջնական կազմում։ Այս առաջնությունում նա այդպես էլ խաղադաշտ դուրս չեկավ, իսկ Արգենտինան հասավ մինչև 1/8 եզրափակիչ՝ այստեղ 4-3 հաշվով պարտվելով Ֆրանսիային։

Իր առաջին գոլը ազգային հավաքականի կազմում Լո Չելսոն խփեց 2018 թվականի սեպտեմբերի 8-ին՝ Գվատեմալայի դեմ խաղում։ 2019 թվականի ամռանը նա Արգենտինայի հավաքականի կազմում մասնակցեց Կոպա Ամերիկային՝ խաղադաշտ դուրս գալով իր թիմի բոլոր 6 հանդիպումներում և գոլի հեղինակ դառնալով քառորդ եզրափակչի Վենեսուելայի դեմ խաղում։ Արգենտինան զբաղեցրեց երրորդ հորիզոնականը առաջնությունում՝ 3-րդ տեղի համար խաղում 2-1 հաշվով պարտության մատնելով Չիլիին։

## Կարիերայի վիճակագրություն
### Ակումբային վիճակագրություն
*2019 թվականի օգոստոսի 30-ի դրությամբ*

### Միջազգային վիճակագրություն
*2019 թվականի օգոստոսի 30-ի դրությամբ*

### Միջազգային գոլեր

## Նվաճումներ
### Ակումբային
**Պարի Սեն-Ժերմեն**

*Ֆրանսիայի առաջնություն. 2017–18
*Ֆրանսիայի գավաթ․ 2016–17, 2017–18
*Ֆրանսիայի լիգայի գավաթ. 2017–18
*Ֆրանսիայի սուպերգավաթ․ 2017

## Ծանոթագրություններ

## Արտաքին հղումներ
* Լո Չելսոյի պաշտոնական Տվիտերի էջը
* Լո Չելսոյի պաշտոնական Ինստագրամի էջը
* Լո Չելսոն transfermarkt-ում
* Լո Չելսոն soccerbase.com-ում
* Լո Չելսոն WhoScored.com կայքում
* Լո Չելսոն Ռեալ Բետիսի պաշտոնական կայքում
* Լո Չելսոն Պարի Սեն-Ժերմենի պաշտոնական կայքում
* Լո Չելսոն Տոտենհեմ Հոտսպուրի պաշտոնական կայքում
* Լո Չելսոն Լիգա 1-ի պաշտոնական կայքում 
* Լո Չելսոն Պրեմիեր Լիգայի պաշտոնական կայքում
* Լո Չելսոն ՈՒԵՖԱ-ի պաշտոնական կայքում
* Լո Չելսոն ՖԻՖԱ-ի պաշտոնական կայքում

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Արգենտինայի հավաքականի ֆուտբոլիստներ
Կատեգորիա:Արգենտինացի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Պարի Սեն-Ժերմենի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռեալ Բետիսի ֆուտբոլիստներ
Կատեգորիա:Ռոսարիո Սենտրալի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տոտտենհեմ Հոտսպուրի ֆուտբոլիստներ
Կատեգորիա:Վիլյառեալի ֆուտբոլիստներ